8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 831 της 18/21 Οκτ. 1966 (ΦΕΚ Α΄ 217) Περί τροποποιήσεως του από 16/17 Οκτ. 1958 Β.Δ/τος «περί συστάσεως Ειδικής Υπηρεσίας προς άσκησιν του Κρατικού Ελέγχου επί της εκμεταλλεύσεως και λειτουργίας του Κρατικού Διϋλιστηρίου Πετρελαίου», ως τούτο ετροποποιήθη δια του υπ’ αριθ. 428 από 29 Μαΐου 1965 Β.Δ/τος. Έχοντες υπ’ όψιν: 1.Τας διατάξεις: α)Του άρθρ. 5 του υπ’ αριθ. 3834 του 1958 Ν.Δ/τος «περί κυρώσεως Συμβάσεως μεταξύ του Ελληνικού Δημοσίου και της Εταιρείας Μεταφορών, Εμπορίας και Διϋλίσεως Πετρελαίου Ε.Π.Ε. κλπ. δια την εκμίσθωσιν, προς εκμετάλλευσιν και λειτουργίαν του Κρατικού Διϋλιστηρίου Πετρελαίου κλπ.». β)Του άρθρ. 11 του υπ’ αριθ. 4352 του 1964 Ν.Δ/τος «περί διατάξεων αφορωσών τους δημοσίους υπαλλήλους κλπ.». γ)Του άρθρ. 8 του υπ’ αριθ. 4355 Ν.Δ/τος «περί αρμοδιοτήτων του Υπουργείου Συντονισμού» και δ)Του άρθρ. 12 του υπ’ αριθ. 1671/1951 Νόμου «περί Υπουργικού Συμβουλίου κλπ.». 2.Την υπ’ αριθ. 777/1966 γνωμοδότησιν του Ανωτάτου Συμβουλίου Δημοσίων Υπηρεσιών, και 3.Την υπ’ αριθ. 885/1966 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, Οικονομικών και Βιομηχανίας Υπουργών, απεφασίσαμεν και διατάσσομεν: Άρθρ.1.-1.Το υπό της παρ. 1 του άρθρ. 4 του από 16/17 Οκτ. 1958 Β.Δ/τος «περί συστάσεως Ειδικής Υπηρεσίας προς άσκησιν του Κρατικού Ελέγχου επί της εκμεταλλεύσεως και λειτουργίας του Κρατικού Διϋλιστηρίου Πετρελαίου (ΦΕΚ 169 Τεύχ. Α΄), προβλεπόμενον Συμβούλιον, ως διετηρήθη τούτο, δια του υπ’ αριθ. 428 από 29 Μαΐου 1965 Β.Δ/τος (ΦΕΚ 96 Τεύχ. Α΄) αποτελούν το ανώτατον  Σελ. 244,954 Τεύχος 456-Σελ. 94 όργανον της «Υπηρεσίας» συγκροτείται εκ των κάτωθι τακτικών μελών οριζομένων δια κοινής αποφάσεως των Υπουργών Συντονισμού, Οικονομικών και Βιομηχανίας. α)Εκ του Γενικού Διευθυντού της Ι Γενικής Διευθύνσεως του Υπουργείου Συντονισμού. β)Εξ ενός υπαλλήλου επί βαθμώ 1ω του Γενικού Λογιστηρίου του Κράτους. γ)Εξ ενός υπαλλήλου επί βαθμώ 1ω του Υπουργείου Βιομηχανίας. δ)Εκ του Γενικού Διευθυντού της Γενικής Διευθύνσεως Εμπορίου του Υπουργείου Εμπορίου. ε)Εξ ενός Νομικού Συμβούλου του Νομικού Συμβουλίου του Κράτους. ς)Εξ ενός Καθηγητού του Εθνικού Μετσοβίου Πολυτεχνείου. ζ)Εξ ενός προσώπου επιστήμονος, δημοσίου υπαλλήλου ή ιδιώτου, δυναμένου να συμβάλη εις την επιτυχίαν του έργου του Συμβουλίου δια του κύρους του, των γνώσεών του και της διοικητικής του πείρας και ικανότητος. «η.Εξ ενός Ανωτάτου Αξιωματικού του Γ.ΕΘ.Α. υποδεικνυομένου μετά του αναπληρωτού αυτού υπό του Υπουργού Εθνικής Αμύνης». Η περίπτ. η΄ προσετέθη δια του Β.Δ. 80 της 8/15 Φεβρ. 1967 (ΦΕΚ Α΄ 18). 2.Δι’ ομοίας αποφάσεως ορίζονται οι αναπληρωταί των ως άνω τακτικών μελών, οίτινες προκειμένου περί των εκ δημοσίων υπαλλήλων υπό στοιχ. α έως και δ μελών θα προέρχωνται εκ των αυτών Υπουργείων και επί βαθμώ τουλάχιστον 2ω προκειμένου δε περί των λοιπών μελών θα είναι ομοιόβαθμοι της αυτής κατηγορίας. «Προκειμένου περί του εκ των τακτικών μελών Νομικού Συμβούλου του Νομικού Συμβουλίου του Κράτους δύναται να ορισθή ως αναπληρωτής αυτού και Πάρεδρος του Νομικού Συμβουλίου του Κράτους». Η εντός « » φράσις προσετέθη δια του Β.Δ. 80 της 8/15 Φεβρ. 1967 (ΦΕΚ Α΄ 18). 3.Του Συμβουλίου προεδρεύει ο Γενικός Διευθυντής της Ι Γενικής Διευθύνσεως του Υπουργείου Συντονισμού, δια δε της συγκροτούσης το Συμβούλιον κοινής Υπουργικής αποφάσεως ορίζεται και ο αναπληρωτής αυτού εκ των τακτικών μελών του Συμβουλίου. 4.Χρέη Γραμματέως του Συμβουλίου εκτελεί υπάλληλος εκ των υπηρετούντων παρά τη «Υπηρεσία» οριζόμενος μετά του αναπληρωτού του δι’ αποφάσεως του Συμβουλίου. 13.Ε.ι.7-8 Διυλιστήρια Πετρελαίου Άρθρ.2.-1.Ο Γενικός Διευθυντής της Υπηρεσίας, οριζόμενος δια Β.Δ/τος, συμφώνως προς τας διατάξεις της παρ. 3 του άρθρ. 8 του υπ’ αριθ. 4355/1964 Ν.Δ/τος, προΐσταται κατά γενικήν αρμοδιότητα, μετά τους αρμοδίους Υπουργούς, της «Υπηρεσίας» και επικουρεί τους ανωτέρω Υπουργούς, εις την εν γένει διοίκησιν της «Υπηρεσίας». Ο Γενικός Διευθυντής διεξάγει άπασαν την σχετικήν αλληλογραφίαν της «Υπηρεσίας» και υπογράφει άπαντα τα έγγραφα, δι’ ων παρέχονται ή αιτούνται πληροφορίαι και οδηγίαι αναφερόμεναι εις θέματα της αρμοδιότητος της «Υπηρεσίας», απευθυνόμενα προς Δημοσίας Υπηρεσίας, Νομικά Πρόσωπα ή ιδιώτας ως και παν έτερον μη αποφασιστικού ή κανονιστικού περιεχομένου έγγραφον ως επίσης και τα λοιπά έγγραφα της αρμοδιότητος της «Υπηρεσίας», αφορώντα αντικείμενα, εφ’ ων παρεσχέθη προηγουμένη έγκρισις των αρμοδίων Υπουργών, δια της υπογραφής παρ’ αυτών κοινών ή καθέκαστα Υπουργικών αποφάσεων και εγγράφων. 2.Δι’ αποφάσεων των Υπουργών Συντονισμού, Οικονομικών και Βιομηχανίας, δημοσιευομένων εις την Εφημερίδα της Κυβερνήσεως, ορίζεται ο Αναπληρωτής του Γενικού Διευθυντού εκ των παρά τη «Υπηρεσία» υπηρετούντων μονίμων Δημοσίων υπαλλήλων επί βαθμώ 2ω όστις και θα αναπληροί τούτον, απόντα ή κωλυόμενον εις απάσας αυτού τας αρμοδιότητας. 3.Εις τον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος. 9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. 7191 της 21/27 Οκτ. 1966 (ΦΕΚ  Β΄ 633) Περί αναθέσεως εις την Υπηρεσίαν Ελέγχου Κρατικού Διϋλιστηρίου και άλλων υπηρεσιακών αντικειμένων. Έχοντες υπ’ όψιν: 1.Τας διατάξεις του Ν.Δ. 3834/1958 «περί κυρώσεως Συμβάσεως δια την εκμίσθωσιν προς εκμετάλλευσιν του Κρατικού Διϋλιστηρίου». 2.Τας διατάξεις του υπ’ αριθ. 4355/1964 Ν.Δ/τος «περί αρμοδιοτήτων του Υπουργείου Συντονισμού» και του Νόμ. 1671/1951 «περί Υπουργικού Συμβουλίου κλπ.». 3.Τας διατάξεις του από 16/17 Οκτ. 1958 Β.Δ/τος «περί συστάσεως ειδικής Υπηρεσίας δια την ενάσκησιν του Κρατικού Ελέγχου επί της λειτουργίας και εκμεταλλεύσεως του Κρατικού Διϋλιστηρίου» ΦΕΚ 169/58 τεύχ. Α΄, ως αύται ετροποποιήθησαν δια των υπ’ αριθ. 428/1965 ΦΕΚ 96/1965 τεύχ. Α΄ και υπ’ αριθ. 831/1966 ΦΕΚ 217/1966 τεύχ. Α΄ Β.Δ/των. 4.Τας διατάξεις του υπ’ αριθ. 822 από 23 Νοεμ. 1962 Β.Δ/τος «περί εγκρίσεως εισαγωγής Κεφαλαίων εκ του εξωτερικού δυνάμει του υπ’ αριθ. 2687/53 Ν.Δ/τος παρά του THOMAS A. PAPPAS». 5.Τας διατάξεις της από 21 Νοεμ. 1962 Συμβάσεως μεταξύ του Ελληνικού Δημοσίου και του T. PAPPAS, ως αύτη ανεθεωρήθη δια της από 2 Οκτ. 1964 νεωτέρας συμβάσεως. 6.Τας υπ’ αριθ. 6782 από 24 Σεπτ. 1965, 50 από 5 Ιαν. 1966 και 2308 από 15 Απρ. 1966 ημετέρας αποφάσεις τας αναφερομένας εις την ενάσκησιν του Κρατικού Ελέγχου επί της λειτουργίας του Διϋλιστηρίου ESSO-PAPPAS εν Θεσσαλονίκη. 7.Τας υπ’ αριθ. 112 από 19 Φεβρ. 1965, 3383 από 27 Μαΐου 1965, 4316 από 12 Ιουν. 1965, 1801 από 19 Μαρτ. 1966, 5070 από 23 Ιουν. 1966 και 6502 από 21 Σεπτ. 1966 ημετέρας αποφάσεις τας αναφερομένας εις το θέμα εκσυγχρονισμού του Κρατικού Διϋλιστηρίου, και 8.Την υφισταμένην ανάγκην καθιερώσεως πλήρους συντονισμού και ενιαίου χειρισμού απάντων των θεμάτων των αναφερομένων εις την κατασκευήν, εκσυγχρονισμόν, λειτουργίαν και εκμετάλλευσιν διϋλιστηρίων πετρελαίων εν τη χώρα, ως και εις την προμήθειαν και μεταφοράν αργού πετρελαίου και πετρελαιοειδών προϊόντων, την διΰλισιν του αργού πετρελαίου και την διακίνησιν και εμπορίαν των πετρελαιοειδών, εν όψει του δεδομένου, ότι τα θέματα ταύτα είναι αναποσπάστως συνδεδεμένα και πρέπει να εξετάζωνται εν συσχετισμώ προς εξασφάλισιν των καλυτέρων οικονομικών ωφελημάτων προς το Δημόσιον και την Εθνικήν Οικονομίαν εν γένει, αποφασίζομεν: Ι.Εις την δια του από 16/17 Οκτ. 1958 Β.Δ/τος ΦΕΚ 169/1958 τεύχ. Α΄ συσταθείσαν ανεξάρτητον Ειδικήν Δημοσίαν Υπηρεσίαν Ελέγχου Κρατικού Διϋλιστηρίου, πέραν των αρμοδιοτήτων αυτής δια την ενάσκησιν παντός αναγκαίου ελέγχου επί της εκμεταλλεύσεως και λειτουργίας του Κρατικού Διϋλιστηρίου, ως αύται ειδικώτερον καθορίζονται εις το άρθρ. 2 του από 16/17 Οκτ. 1958 Β.Δ/τος, αναθέτομεν και τον υπεύθυνον χειρισμόν των κάτωθι υπηρεσιακών αντικειμένων, ήτοι: α)Την ενάσκησιν παντός αναγκαίου ελέγχου δια όρους των μεταξύ αυτού και του Ελληνικού Δημοσίου υπογραφεισών Συμβάσεων, καθ’ όσον αφορά την εξασφάλισιν των εκ της λειτουργίας του Διϋλιστηρίου Θεσσαλονίκης προβλεπομένων δικαιωμάτων του Δημοσίου και των ωφελημάτων της Εθνικής Οικονομίας εν γένει. β)Τον χειρισμόν του θέματος εκσυγχρονισμού και επεκτάσεως του Κρατικού Διϋλιστηρίου Ασπροπύργου ως και λειτουργίας και εκμεταλλεύσεως τούτου μετά την λήξιν της από 8 Αυγ. 1958 σχετικής συμβάσεως της κυρωθείσης δια του Ν.Δ. 3834/1958.την πιστήν συμμόρφωσιν του Τ. PAPPAS προς τους  (Μετά την σελ. 244,954) Σελ. 244,955 Τεύχος 456-Σελ. 95 Διυλιστήρια Πετρελαίου 13.Ε.ι.9 γ)Τον χειρισμόν εν συνεργασία μετά των λοιπών αρμοδίων Κρατικών Υπηρεσιών παντός εν γένει θέματος αναφερομένου αμέσως ή εμμέσως εις την προμήθειαν και μεταφοράν εκ του εξωτερικού αργού πετρελαίου και πετρελαιοειδών προϊόντων δια λογαριασμόν του Δημοσίου, την διΰλισιν του αργού πετρελαίου και την διακίνησιν και εμπορίαν των πετρελαιοειδών προϊόντων. ΙΙ.Καθορίζομεν δια της παρούσης, ότι ο εκ μέρους της εν λόγω Υπηρεσίας Ελέγχου Κρατικού Διϋλιστηρίου χειρισμός των κατά τ’ ανωτέρω υπηρεσιακών αντικειμένων αναφέρεται αποκλειστικώς και μόνον εις την έγκαιρον υπεύθυνον εισήγησιν ημίν επί των εν λόγω θεμάτων δια την εκ μέρους ημών λήψιν των σχετικών αποφάσεων. Προς τούτο η Υπηρεσία θα προέρχεται α)εις την διεξαγωγήν απάσης της σχετικής αλληλογραφίας μετά των Δημοσίων Υπηρεσιών, Νομικών Προσώπων και ιδιωτών, δι’ ης θα παρέχωνται ή αιτούνται πληροφορίαι και οδηγίαι αναφερόμεναι εις τα κατά τα ανωτέρω υπηρεσιακά αντικείμενα, β)εις την διενέργειαν παντός αναγκαίου ελέγχου συμφώνως προς τα κατά περίπτωσιν υπό του Συμβουλίου της Υπηρεσίας ειδικώτερον εκάστοτε καθοριζόμενα καθ’ όσον αφορά τον τρόπον ενασκήσεως, εποπτείας, παρακολουθήσεως, επιβλέψεως και κατευθύνσεως των εν λόγω ελέγχων, γ)εις την παρακολούθησιν της ακριβούς και εγκαίρου εκπληρώσεως των εν γένει συμβατικών υποχρεώσεων των αναφερομένων εις τα κατά τ’ ανωτέρω υπηρεσιακά αντικείμενα και δ)εις την μελέτην των συγκεντρουμένων στοιχείων, πληροφοριών, προτάσεων κατά τα δι’ αποφάσεων του Συμβουλίου της Υπηρεσίας εκάστοτε καθοριζόμενα. ΙΙΙ.Καθορίζομεν, ότι η υπεύθυνος εισήγησις ημίν επί των κατά τ’ ανωτέρω υπηρεσιακών αντικειμένων εκ μέρους του Γενικού Διευθυντού της Υπηρεσίας Ελέγχου Κρατικού Διϋλιστηρίου, θα γίνεται μετά προηγουμένην γνωμοδότησιν επί των κατ’ ιδίαν θεμάτων εκ μέρους του Συμβουλίου της εν λόγω Υπηρεσίας, το οποίον και θα επιλαμβάνεται τούτων είτε οίκοθεν, είτε κατόπιν εισηγήσεως του Γενικού Διευθυντού της Υπηρεσίας. ΙV.Καθορίζομεν, ότι το Συμβούλιον της Υπηρεσίας Ελέγχου Κρατικού Διϋλιστηρίου, θέλει προέλθει επίσης αφ’ ενός μεν εις το άνοιγμα των υποβληθέντων φακέλλων των περιεχόντων τας απαντήσεις επί του αποσταλέντος αυτοίς ερωτηματολογίου των τεχνικών Οίκων, δια την χορήγησιν συμπληρωματικών στοιχείων προς διευκρίνισιν των ελλείψεων, των υποβληθεισών  Σελ. 244,956 Τεύχος 456-Σελ. 96 προτάσεων επί του θέματος του εκσυγχρονισμού και αφ’ ετέρου εις την μελέτην αυτών κατά τα δι’ αποφάσεων του εν λόγω Συμβουλίου ειδικώτερον καθορισθησόμενα ως και την κατάρτισιν εισηγητικής προς ημάς εκθέσεως, ως προς την συμφεροτέραν μέθοδον εκσυγχρονισμού του Κρατικού Διϋλιστηρίου και προκριτέου τεχνικού Οίκου, δια την ανάθεσιν εις τούτον της πλήρους μελέτης και παροχής παρά τούτου Υπηρεσιών δια την εκτέλεσιν του έργου. V.Καθορίζομεν, ότι άπασαι αι υπουργικαί αποφάσεις, αι εκδιδόμεναι μερίμνη της Υπηρεσίας Ελέγχου Κρατικού Διϋλιστηρίου θα είναι εφεξής ημέτεραι κοιναί υπουργικαί αποφάσεις, υπογραφόμεναι παρ’ ημών. 